Johor Bahru

Johor Bahru nopo ija'on nogi sabaagi do Johor Baru om onuan nogi ponginibaan sabaagi do JB. Pogun nopo diti nga kikinoyonon id ponong kabaatan Samanajung Malaysia. Johor Bahru nopo nga tama pogun montok pogun Johor Darul Ta'zim. Kinoyonon metropolitan Johor Bahru ii nopo nga Iskandar Malaysia nopo nga i koduo agayo id Malaysia kalapas do Kuala Lumpur Raya. Kiwaa soginumu 1 711 191 riong tulun id Majlis Bandaraya Johor Bahru tomod.

Johor Bahru nopo nga longkod pongindopuan, ponombuluaian om gana kopolobusan apangkal. Ponombuluian diti kapanahak toud ekonomi di tagayo id Johor Bahru. Sundung do ingkaa, kalaaban pongindopuan id Johor Bahru nadadi iso toud pongindopuan di tagayo id pogun Malaysia. 

Johor Bahru noturidong ontok toun 1855 sabaagi do Tanjung Puteri maya di Temenggong Daeng Ibrahim tapa kumaa Sultan Abu Bakar Daeng Ibrahim, Sultan Johor Moden di kumoiso. Di timpuun ii, kinoyonon diti nopo nga iso kokompungan mogiginsada Malayu. Kalapas di, nosimban di Temenggong Ibrahim do ngaran Tanjung Puteri kumaa Iskandar Puteri (Jawi: إسكندر ڤوتري) ontok toun 1858. Sultan Abu Bakar minomungaran sabaagi Johor Bahru mamaso nimaan poisytiharo sabaagi tama pogun ontok toun 1866, kalapas kinoundoliho longkod koporintaan mantad Teluk Belanga id Singapura.

Sukuon

Pambasaan potilombus